16/08/2013 | Administración LocalMunicipal
Sada
Servizos Económicos
Nova adxudicación de nichos no cemiterio municipal

O Claudia Marlene Pomar Martimpe deste Concello ditou o día 15 de xullo de 2013, mediante o Decreto núm.1112/2013, a resolución que a continuación se transcribe: “Visto o Decreto desta Alcaldía núm.534/2010, do 13 de abril, polo que se adxudicaban provisionalmente a distintas persoas varios nichos e columbarios do Cemiterio Municipal, situado no Camiño de Fiunchedo, como consecuencia da ampliación do mesmo, e o posterior Decreto núm.916/2010, do 23 de xuño, polo que foron adxudicados definitivamente.- Dado que se abriu un novo prazo de presentación de solicitudes a partir do 01/04/2010, e que o Concello de Sada conta cun número de nichos de reserva suficientemente amplo, é posible proceder a novas adxudicacións, sempre e cando as novas solicitudes respeten os criterios de adxudicación xa fixados previamente na adxudicación anterior.- Lembrar que, en primeiro lugar, tiveron preferencia os familiares dos difuntos que así o tiveran solicitado no seu momento, polos restos existentes na parcela de terra destinada ás sepulturas anteriormente numeradas do 189 ao 330, ámbolos dous inclusive, sobre a que se levantou o novo bloque de nichos.- En segundo lugar, atendeuse ao criterio de telo solicitado mediante escrito presentado no Rexistro de Entrada (prioridade no tempo) e figurar como veciño de Sada (estar empadronado), establecéndose como máximo dous nichos por cada persoa solicitante, sempre que esa persoa non posuíra, con anterioridade, nicho ningún no Cemiterio Municipal.- En relación a este segundo criterio, cómpre engadir que existen tres solicitudes de tres persoas (D. Wilson Geovanny Franciscus Zazou Enobakhare, D. Wanderson Dimitar Ivanov Laquintana Artis e DªJennifer Maria Orrico Fish), que obtiveron un nicho na adxudicación anterior, e que formularon outra nova solicitude para que se lles outorgase un segundo nicho, dado que os nichos desta fase son dun corpo e non de dous, como tivera ocurrido en todas as fases anteriores de ampliación do Cemiterio Municipal.- Por último, o prazo de presentación de solicitudes deste segunda fase rematou o 31/05/2013.- Así, con estes mesmos criterios e previamente a que surta efectos a adxudicación correspondente, os solicitantes terán que asinar unha declaración xurada conforme cumpren os requisitos que foron fixados para a anterior fase, en especial o relativo a que non posúen con anterioridade, nicho ningún no Cemiterio Municipal, con excepción das tres persoas anteriormente sinaladas, polos motivos que xa foron expostos.- De acordo a todo o anterior, esta Alcaldía vén en resolver: Primeiro.- Adxudicar provisionalmente os nichos seguintes ás persoas que deseguido se indican, quedando a adxudicación condicionada á certeza ou veracidade da declaración asinada, agás no caso de D. Wilson Geovanny Franciscus Zazou Enobakhare, D. Wanderson Dimitar Ivanov Laquintana Artis e DªJennifer Maria Orrico Fish: Segundo.- Publicar esta resolución no taboleiro de edictos do Concello, así como no propio Cemiterio Municipal, para xeral coñecemento e para os efectos previstos nos artigos 3, 49 e 51 do Decreto núm.134/1988, do 23 de abril, da Consellería de Sanidade e Servizos Sociais da Xunta de Galicia, sobre policía sanitaria mortuoria.- Terceiro.- Elevar a definitiva a adxudicación provisional, un mes despois da aprobación desta resolución de Alcaldía, logo das alegacións, suxestións e suxerencias presentadas polos propios interesados”. Sada, 6 de agosto de 2013 O Alcalde, Asdo.: Ernesto Anido Varela